МОТИВИ:
за приемане на изменение и допълнение на Наредба 7 за определянето и администрирането на  местните такси и цени на услуги на територията на община Самуил

I. Причини и мотиви които налагат приемане на Наредба за изменение и допълнение на Наредба 7 за  определянето и администрирането на  местните такси и цени на услуги на територията на община Самуил, 
Наредба е приета с Решение №33.404 по протокол № 33  от 17.03.2003 год. на Общински съвет-Самуил, на основание чл. 9 от Закона за местните данъци и такси и влиза в сила 01.04.2003 година. 
В глава втора - Местни такси, РАЗДЕЛ ІІ, Такса за ползване на пазари, тържища, панаири, тротоари, площади, улични платна и терени с друго предназначение, през годините е изменян и допълнен последно с Решение №6.75 по протокол № 6 на Общински съвет-Самуил от 19.02.2008г. 
Приетите изменения и допълнения в Наредба 7 за определянето и администрирането на местните такси и цени на услуги на територията на община Самуил  се разминават със Закона за данък върху добавената стойност.

Настоящият проект за изменение и допълнение на Наредбата за определяне и администриране на местните такси и цени на услуги на територията на община Самуил е изготвено в съответствие с чл. 8, ал.1,т.3 във връзка с чл. 72 и чл. 79 от Закона за местните данъци и такси и съобразно  чл. 3, ал.5 от Закона за данък върху добавената стойност, т. е.
„(Изм. - ДВ, бр. 97 от 2016 г., в сила от 01.01.2017 г.) Не са данъчно задължени лица държавата, държавните и местните органи за всички извършвани от тях дейности или доставки в качеството им на орган на държавна или местна власт, включително в случаите, когато събират такси, вноски или възнаграждения за тези дейности или доставки, с изключение на:
1. следните дейности или доставки:
а) (изм. - ДВ, бр. 41 от 2007 г.) електронни съобщителни услуги;
б) снабдяване с вода, газ, електроенергия или пара;
в) превоз на стоки;
г) пристанищни и летищни услуги;
д) превоз на пътници;
е) продажба на нови стоки, произведени за продажба;
ж) доставки, извършвани с цел регулиране на пазара на земеделска продукция;
з) организиране или провеждане на търговски панаири, изложби;
и) складова дейност;
к) дейности на организации за търговско осведомяване, рекламни услуги, включително отдаване под наем на рекламни площи;
л) туристически услуги;
м) (доп. - ДВ, бр. 94 от 2010 г., в сила от 01.01.2011 г., изм. - ДВ, бр. 96 от 2017 г., в сила от 02.01.2018 г., изм. - ДВ, бр. 17 от 2021 г.) стопанисване на магазини, столове и други търговски обекти, отдаване под наем на сгради, части от тях и търговски площи, както и възлагането или предоставянето на концесия;
н) радио- и телевизионна дейност с търговски характер;
о) (нова - ДВ, бр. 54 от 2012 г., в сила от 01.01.2013 г.) услуги, предоставяни от държавен съдебен изпълнител.“
Във връзка с което предлагаме изменение и допълнение на текста на „чл. 19, ал. 5. (изм. с Решение № 6. 75 от Протокол № 6 на Об.С –Самуил от 19.02.2008 г.) „Таксите по т.4 на предходната алинея 4 се плащат при издаването на разрешението за посочения в него период. За останалите такси по т.1, 2 и 3 на предходната алинея 4 се начислява допълнително ДДС, върху определения размер.“
С цел уеднаквяване на Наредба 7 с нормативни актове от по - висока степен - Закона за местните данъци и такси /ЗМДТ/ и Закона за данък върху добавената стойност /ЗДДС/ е необходимо да се направят изменения и допълнения в Наредбата за определянето и администрирането на  местните такси и цени на услуги на територията на община Самуил. 

[bookmark: _GoBack]II.Цели,които се поставят:
Целта на предлаганата промяна е привеждане на Наредбата за определянето и администрирането на  местните такси и цени на услуги на територията на община Самуил в съответствие от една страна с нормативните актове от по-висока степен, Закона за местните данъци и такси /ЗМДТ/ и Закона за данък върху добавената стойност /ЗДДС/ и подзаконови нормативни актове а от друга с държавната политика за постигане на по-голяма справедливост при определяне и заплащане на местните такси.

III. Финансови и други средства, необходими за прилагането на новата уредба:
    За прилагането на измененията и допълненията в Наредбата няма да бъдат необходими допълнителни финансови средства.
IV. Очаквани резултати от прилагането, включително финансови, ако има такива:
     Актуализиране на нормативната база, отнасяща се до услугите за ползване на пазари, тържища, панаири, тротоари, площади, улични платна и терени с друго предназначение, осъществявани от администрацията на Община Самуил. 
Хармонизиране на местния подзаконов нормативен акт с нормативната уредба на Република България. 
V. Анализ на съответствието на Наредбата за изменение и допълнение на Наредба 7 за  определянето и администрирането на  местните такси и цени на услуги на територията на община Самуил.
Настоящата наредба е създадена в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на проекта на Наредбата с основния нормативен акт Закона за местните данъци и такси /ЗМДТ/ и Закона за данък върху добавената стойност /ЗДДС/ и други закони, предвиждащи изискване и правомощия за събиране на цени и такси на услуги и права, предоставяни от Община Самуил, както и тяхното образуване.

